sagorsarker/bangla-wikipedia huggingface dataset:
রামপ্রসাদ বিসমিল

রামপ্রসাদ বিসমিল ( ১১ জুন ১৮৯৭―১৯ ডিসেম্বর ১৯২৭) একজন ভারতীয় স্বাধীনতা সংগ্রামী। রামপ্রসাদ বিসমিল ছিলেন বিপ্লবী সংগঠন হিন্দুস্তান রিপাবলিকান অ্যাসোসিয়েশনের প্রতিষ্ঠাতা সদস্য। শহীদ ভগৎ সিং তাকে এই বলে প্রশংসা করেছেন যে তিনি উর্দু ও হিন্দিতে একজন মহান কবি ও লেখক ছিলেন, যিনি ইংরেজি থেকে  ক্যাথেরিন এবং বাংলা থেকে বলশেভিক কী কার্তুত অনুবাদ করেছিলেন।
রামপ্রসাদ বিসমিল ভারতের স্বাধীনতার জন্য মাত্র ৩০ বছর বয়সে ফাঁসির মঞ্চে শহীদ হন। তার বিখ্যাত রণহুংকার ( "সারফারোশি কি তামান্না আব হামারে দিল মে হে, দেখ না হে জোর কিতনা বাজো এ কাতিল মে হে" ) এই গান গেয়ে কত বিপ্লবী যে ফাঁসির মঞ্চে শহীদ হলেন তা জানা নেই।
বিসমিল আজিমাবাদী রচিত সারফারোশি কি তামান্না গজলটি রামপ্রসাদ বিসমিলের মাধ্যমে ভারতীয় স্বাধীনতা আন্দোলনে রণহুংকার হিসেবে জনপ্রিয়তা পায়। রামপ্রসাদ বিসমিল "মৈনপুর কাণ্ড" আর "কাকোরী কাণ্ডে" নেতৃত্বে দিয়ে ব্রিটিশ শাসকের বুকে প্রচণ্ড আঘাত হেনেছিল। ১১ বছরের বিপ্লবী জীবনে রামপ্রসাদ অনেক বই লিখেছিলেন এবং তা তিনি স্বয়ং প্রকাশিত করেন। রাম প্রসাদের জীবনকালেই প্রায় সমস্ত বই প্রকাশিত হয়, কিন্তু ইংরেজ সরকার তার সমস্ত বই নিষিদ্ধ করে দেন।
বিপ্লবী রামপ্রসাদ বিসমিল-এর জন্ম ১১ জুন ১৮৯৭ সালে হয়। রামপ্রসাদ-এর জন্মস্থান উত্তরপ্রেশের শাহজানপুর জেলা। তার পিতার নাম ছিল মুরলিধর ও মার নাম মুলমতি দেবী। মুরলিধর বাড়িতে বসেই রাম প্রসাদ কে হিন্দি অক্ষর শেখাতেন, সে সময় উর্দু ভাষাও খুব প্রচলিত ছিল যার কারণে রামপ্রসাদ কে এক মৌলবী সাহেবের কাছে পাঠানো হত। পণ্ডিত মুরলিধর রামপ্রসাদের পড়াশোনায় বিশেষ লক্ষ্য দিতেন, একটু শয়তানি করলেই রামপ্রসাদ কে মার খেতে হত। অষ্টম শ্রেণী পর্যন্ত রামপ্রসাদ সবসময় ফাস্ট হয়েছিল। বাল্যকালে থেকেই আর্যসমাজ এর সম্পর্কে যোগ দেন। শাহজানপুরে আর্যকুমার সভা স্থাপিত করেন। শাহজানপুরে আর্যসমাজ মন্দিরে স্বামী সোমদেবের সংস্পর্শে আসেন এবং তার জীবনে পরিবর্তন আসে।
রামপ্রসাদ বিপ্লবী দলে যোগ দিয়ে হিন্দুস্তান রিপাবলিকান এসোসিয়েশনের সদস্য হন। তাদের এই বিপ্লবের কাজে অর্থ সংগ্রহ করার দরকার অস্ত্রসস্ত্র আনার জন্য। তিনি একদিন শাহজাহানপুর থেকে লখনৌতে ট্রেন ভ্রমণের সময় খেয়াল করলেন যে প্রত্যেক স্টেশন মাস্টার তার কেবিনে গার্ডের মাধ্যমে টাকার ব্যাগ আনছেন। সেই টাকার ব্যাগটি লখনৌ জংশনের সুপারেন্টেন্ডেন্টের কাছে হস্তান্তর করা হয়। বিসমিল সিদ্ধান্ত নিলেন সরকারি অর্থ লুট করার। এটির মাধ্যমে শুরু হল কাকোরী ট্রেন ডাকাতি।
বিপ্লবীরা তাদের কার্যক্রম চালানোর জন্য এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন।
৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারাণসীবাসি বাংলা থেকে রাজেন্দ্র লাহিড়ী,এবং শচীন্দ্রনাথ বক্সী, উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।
১৯২৬ সালে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলার বিচারে পণ্ডিত রামপ্রসাদ বিসমিল,  রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসির সাজা দেওয়া হয়। ১৯ ডিসেম্বর ১৯২৭ সালে গোরখপুর জেলে  ফাঁসি দেওয়া হয়।
ফ্লোরেন্স

ফ্লোরেন্স (; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন। 
ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।
ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে ইতালির পুণঃজাগরণের পীঠস্থান রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে মধ্যযুগের এথেন্স নামে ডাকা হয়। বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানত সুদূর অতীতকেই নির্দেশ করে।
বিষয়শ্রেণী:ইতালির শহর
উমর আকমল

উমর আকমল (; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগস্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই।
তিনি ছিলেন ক্যারিবিয়ান প্রিমিয়ার লিগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন।
উমর হলেন তিন ভাইয়ের মধ্যে সর্বকনিষ্ট। তার অন্য দুইজন ভাই আদনান আকমল এবং কামরান আকমল যারা উভয়ই পাকিস্তান দলের হয়ে উইকেট রক্ষক এর দায়িত্ব পালন করে থাকেন। বাবর আজম ও তার সম্পর্কের আপন খালাত ভাই।
উমর পাকিস্তান দলের হয়ে মালয়েশিয়া অনুষ্ঠিতব্য অনূর্ধ্ব ১৯ ক্রিকেট বিশ্বকাপ খেলার মাধ্যমে ক্রিকেটের জগতে আবির্ভূত হন। পরে তার সাফল্য তাকে প্রথম শেনীর ক্রিকেটে ২০০৭-০৮ সিজনের খেলায় "কায়েদ আযম ট্রফিতে" সুই সাউদান গ্যাস এর হয়ে খেলেছেন। তাকে পাকিস্তান দলের ভবিষ্যত প্রজন্মের অন্যতম সেরা একজন খেলোয়াড় হিসেবে বিবেচনা করা হয়। সাধারণত তিনি আক্রমণাত্মক ক্রিকেট খেলে থাকেন। উমরের ৬ ম্যাচের প্রথম শেণীর ক্রিকেটে ২৪৮ রান করেন মাত্র ২২৫ বলে যাতে ছিল চারটি ছয়ের মার। পরবর্তীতে তিনি তার ৮ম ম্যাচে মাত্র ১৭০ বলে অপরাজিত ১৮৬ রান করেন।
টিকেইন্টার (পাইথন গুই ফ্রেমওয়ার্ক)

টিকেইন্টার (ইংরেজি: "Tkinter") হচ্ছে পাইথন প্রোগ্রামিং ভাষার ষ্ট্যাণ্ডার্ড গ্রাফিকাল ইউজার ইন্টারফেস বা গুই (GUI) টুলকিট বা ফ্রেমওয়ার্ক। টিকেইন্টার একটি ক্রস প্লাটফর্ম গ্রাফিকাল ইউজার ইন্টারফেস বিল্ডার। পাইথন ইন্টারপ্রেটারের সাথে এই টুলকিটটি বিল্ট ইন অবস্থায় থাকে। টিকেইন্টার পাইথনের ডি ফ্যাক্টো ষ্ট্যাণ্ডার্ড গুই।
টিকেইন্টার নামটি এসেছে টিকে ইন্টারফেস থেকে। ফ্রেডরিক লান্ঢকে টিকেইন্টারের জনক বলা হয়। টিকে গুই টুলকিটটি এসেছে সান ল্যাবস এর স্ক্রিপ্টিকস (Scriptics) থেকে।
টিকেইন্টার মডিউল ব্যবহার করে নিচে একটি পাইথন প্রোগ্রাম দেয়া হল
আউট পুট
টিকেইন্টার ছাড়াও পাইথনের আরও বেশ কিছু গুই প্রোগ্রামিং টুলকিট রয়েছে। তবে টিকেইন্টার পাইথনের সবচাইতে বেশি ব্যবহৃত টুলকিট। পাইথন ৩.০ সংস্করণ থেকে টিকেইন্টার (Tkinter) ও অন্যান্য মডিউলকে টিকেইন্টার (tkinter) প্যাকেজ দ্বারা প্রতিস্থাপন করা হয়েছে। একটি সম্পূর্ণ টিসিএল (TCL) ইন্টারপ্রেটার পাইথন ইন্টারপ্রেটারের সাথে সংযুক্ত করা আছে। সুতরাং অন্যান্য আধুনিক টিকে বাইন্ডিংস গুলোর মত টিকেইন্টারও পাইথনের র‍্যাপার হিসেবে ইমপ্লিমেন্ট হয়ে থাকে। যেহেতু দুটো পৃথক ইন্টারপ্রেটারকে (পাইথন ও টিসিএল ইন্টারপ্রেটার) একত্রিত করা হয়েছে সেহেতু প্রত্যেক টিকেইন্টার কল, টিসিএল কমান্ডে অনুবাদিত হয়ে সম্পাদিত হতে পারে।
টিকেইন্টার ফ্রেমওয়ার্কটি অনেকগুলো মডিউল নিয়ে গঠিত। টিকে ইন্টারফেসটি একটি বাইনারি এক্সটেনশন মডিউল _টিকেইন্টার (_tkinter) এর সহায়তায় গঠিত। এই মডিউলটি টিকের (Tk) লো লেভেল ইন্টারফেস নিয়ে গঠিত।
পাইথন ২.৭ এবং পাইথন ৩.১ সংস্করণে টিকে ৮.৫ (Tk 8.5 version) সংস্করণের থিমড টিকে (themed Tk) বা টিটিকে (ttk) এর ফাংশনালিটিকে যুক্ত করা হয়েছে। ফলে টিকে উইডগেট গুলোকে সফটওয়্যারটি যেই প্লাটফর্মে চলছে (রান করছে) সেই প্লাটফর্মের ইন্টারফেসের সাথে মানানসই করে উপস্থাপন করা যায়। এর মাধ্যমে টিকেইন্টারের বিরুদ্ধে প্রোগ্রামারদের একটি দীর্ঘদিন পুরনো অভিযোগের সমাধান করা সম্ভব হয়েছে।
টিকে গুই ইন্টারফেস এবং টিকেইন্টার টুলকিট দুটো টুলই প্রায় সব ইউনিক্স প্লাটফর্মকে সমর্থন করে। তাছাড়াও সকল উইন্ডোজ ও ম্যাকিন্টোশ সিস্টেমও সমর্থন করে। টিকে ৮.০ সংস্করণ থেকে এর দ্বারা উন্নয়নকৃত সফটওয়্যার গুলোতে নেটিভ লুক ও ফীল পাওয়া যায়। অর্থাৎ যে প্লাটফর্মে সফটওয়্যারটি রান করছে সেই প্লাটফর্মের ইন্টারফেসের মত ইন্টারফেস পাওয়া যায়।
পূর্ণদৈর্ঘ্য প্রেম কাহিনী

পূর্ণদৈর্ঘ্য প্রেম কাহিনী হচ্ছে ২০১৩ মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি এবং প্রযোজনা করেছে ফ্রেন্ডস মুভিস ইন্টারন্যাশনাল কোম্পানি। চলচ্চিত্রটির মুখ্য চরিত্রে অভিনয় করেছেন শাকিব খান, জয়া আহসান, আরিফিন শুভ, রাজ্জাক, আনোয়ারা, দিতি ও আরোও অনেকে। এটি শাকিব খান-জয়া আহসান জুটির প্রথম চলচ্চিত্র। এটি শাকিব খান অভিনীত ২০০তম চলচ্চিত্র।
চলচ্চিত্রটির দৃশ্যায়ন শুরু হয়েছিল অগাস্ট ২০১২ সালে এবং জুন ২০১৩ শেষ হয়। ১৬ই অক্টোবর ২০১৩ সালে ঈদ উল আযহায় চলচ্চিত্রটি মুক্তি পায়। চলচ্চিত্রটি দর্শক এবং সমালোচকদের কাছ থেকে বেশ প্রসংশিত হয়। ছবির দৃশ্যায়ন করা হয়েছে মালয়েশিয়া এবং বাংলাদেশের বিভিন্ন স্পটে। চলচ্চিত্রটি ২১ টি সিনেমা হলে ১০ সপ্তাহ ধরে চলেছে। পূর্ণদৈর্ঘ্য প্রেম কাহিনী ২০১৩ সালের সর্বশ্রেষ্ঠ ব্যবসাসফল চলচ্চিত্র।
মূল প্রযোজনা দল "পূর্ণদৈর্ঘ্য প্রেম কাহিনী ২" নামে একটি অনুবৃত্তি বা সিক্যুয়াল তৈরির পরিকল্পনা ঘোষণা করে। এতে পূর্বের মত শাকিব খান ও জয়া আহসান শ্রেষ্ঠাংশে অভিনয় করেন, এছাড়া অভিনয়শিল্পীদের মধ্যে নতুনভাবে সংযোজন হন মামনুন হাসান ইমন ও মৌসুমী হামিদ। চলচ্চিত্রটি ৮ এপ্রিল ২০১৬ সালে মুক্তি পায় ও সমালোচক এবং দর্শকদের কাছ থেকে ইতিবাচক প্রতিক্রিয়া লাভ করে।
কামরান আকমল

কামরান আকমল (; জন্ম ১৩ জানুয়ারি ১৯৮২) একজন পাকিস্তানি ক্রিকেট প্রশাসক, কোচ এবং প্রাক্তন ক্রিকেটার যিনি পাকিস্তান জাতীয় ক্রিকেট দলের হয়ে টেস্ট, ওডিআই এবং টি২০আই খেলে থাকেন। তিনি হলেন মূলত উইকেটরক্ষক এবং একজন ডানহাতি টপ অর্ডার ব্যাটসম্যান। কামরান ২০০২ সালের নভেম্বর মাসে টেষ্ট খেলার মাধ্যমে তার আন্তর্জাতিক জীবন শুরু করেন। হারারে স্পোর্টস ক্লাবে অনুষ্ঠিতব্য উক্ত টেস্টে পাকিস্তান জয়লাভ করে। তিনি ৫৩টি টেষ্ট ম্যাচে ৬টি শতকসহ ২৬৪৮ রান করেন। তার ১৩৭টি একদিনের আন্তর্জাতিক খেলায় রান করেন ২৯২৪, সেঞ্চুরি করেছেন ৫টি। এছাড়াও টি-২০ আন্তর্জাতিকে তিনি ৭০৪ রান করেছেন। উইকেটরক্ষক হিসেবে তিনি ২০৬ (টেষ্ট), ১৬৯ (ওডআই) এবং ৫২ (টি-২০আই) ব্যাটসম্যানদের সাঝঘরে ফিরিয়ে দিয়েছেন।
আকমল হলেন দ্রুত গতিতে রান তোলা টপ অর্ডার ব্যাটসম্যান এবং একজন উইকেট রক্ষক যিনি অর্জন করেছেন ৬টি টেষ্ট শতক। তার প্রথম শতক ছিল খুবই মূল্যবান যেখানে তিনি মোহালীতে ৮ নম্বরে ব্যাট করতে নেমে ১০৯ রান করেন। যার ফলে ভারত এর বিরুদ্ধে তার প্রথম টেষ্টে পাকিস্তান ৩৯ রানের লিড নিতে সামর্থ্য হয়েছিল। তিনি সাধারণত মিডল অর্ডারে ব্যাট করে থাকেন। কিন্তু মাঝেমধ্যে তিনি টেস্ট এবং ওডিআইয়ে উদ্বোধনী ব্যাটসম্যান হিসেবেও ব্যাট করে থাকেন। উদ্বোধনী ব্যাটসম্যান হিসেবে ইংল্যান্ড এর বিরুদ্ধে তিনি পরপর দুটি শতক করেছেন ।
১৭ জুলাই ২০১০ কামরানকে দলের সহকারী অধিনায়ক হিসেবে মনোনিত করা হয় কিন্তু পরবর্তী তার বিরুদ্ধে আনিত ষ্পট ফিক্সিং এর দায়ের জন্য তা প্রত্যাহার করা হয।
আগস্ট ২০১২ তারিখে কামরানকে অস্ট্রেলিয়ার বিরুদ্ধে পুনরায় ওডিআই সিরিজের জন্য পাকিস্তান দলে অন্তুর্ভুক্ত করা হয়।
কামরান আকমল ২০০৯ সাল থেকে নিয়মিতভাবে পাকিস্তান জাতীয় দলের উইকেটরক্ষক এর দায়িত্ব পালন করে আসছেন।
কামরান আকমলের দুই ভাই হল আদনান আকমল এবং উমর আকমল, যারা হলেন জাতীয় দলের নিয়মিত খেলোয়াড়। তিনি ২০০৬ সালে বিবাহ করেন এবং তার সহধর্মীনি নাম হল আইজা। তিনি পড়াশোনা করেছেন বিকনহাউজ স্কুল সিস্টেম, গার্ডেন টাউন লাহোর।
13
ডিউক বিশ্ববিদ্যালয়

ডিউক বিশ্ববিদ্যালয় নর্থ ক্যারোলাইনার ডারহামে অবস্থিত একটি বেসরকারি বিশ্ববিদ্যালয়।
ডিউক বিশ্ববিদ্যালয় ২২০টি ভবন নিয়ে ৮৬১০ একর জমির উপর অবস্থিত।
ছয় মিলিয়নের উপর সংগ্রহ নিয়ে যুক্তরাষ্ট্রের বেসরকারি বিশ্ববিদ্যালয়ের পাঠাগার ব্যবস্থার শীর্ষ দশের মধ্যে অবস্থান করছে। এছাড়া ১৭.৭ মিলিয়ন পান্ডুলিপি, ১.২ মিলিয়ন পাবলিক ডকুমেন্ট এবং দশ হাজার ভিডিও ও ফিল্ম রয়েছে।
মাহবুবুল আলম (ক্রিকেটার)

মাহবুবুল আলম (; জন্ম: ১ ডিসেম্বর, ১৯৮৩) হলেন একজন বাংলাদেশী আন্তর্জাতিক ক্রিকেটার। তিনি মুলত একজন বোলার হিসেবে পরিচিত। জাতীয় দলের হয়ে তিনি ৪টি টেষ্ট এবং ৫টি ওডিআই ম্যাচ খেলেছেন। তার টেষ্ট অভিষেক ঘটে ২০০৮ সালের ২৫ অক্টোবর নিউজিল্যান্ডের বিরুদ্ধে এবং ওডিআই ২০০৯ সালের ১০ জুন জিম্বাবুয়ে এর বিরুদ্ধে। মাহবুবুল আলম এমন একজন বোলার যিনি একই ছন্দে বল করার ক্ষমতা রয়েছে।
নাফিস বিন যাফর

নাফিস বিন যাফর (জন্ম: অক্টোবর ৮, ১৯৭৮) একজন যুক্তরাষ্ট্র প্রবাসী বাংলাদেশী সফটওয়্যার প্রকৌশলী এবং অ্যানিমেশন বিশেষজ্ঞ। নাফিস প্রথম বাংলাদেশী ব্যক্তি হিসেবে ২০০৭ সালে একাডেমি অব মোশন পিকচার আর্টস অ্যান্ড সায়েন্সেস কর্তৃক দেওয়া বৈজ্ঞানিক ও প্রযুক্তিগত পুরস্কার জেতেন। হলিউডের "" চলচ্চিত্রে ফ্লুইড অ্যানিমেশনের জন্য বৈজ্ঞানিক ও প্রযুক্তিগত বিভাগে ডিজিটাল ডোমেইন নামক ভিজ্যুয়াল ইফেক্টস ডেভেলপার কোম্পানির হয়ে দুই সহকর্মী ডাগ রোবেল ও রিয়ো সাকাগুচি সাথে নাফিস এ পুরস্কার জেতেন। ২০১৫ সালে তিনি দ্বিতীয়বার একই পুরস্কার জিতেন।
নাফিসের জন্ম ১৯৭৮ সালের ৮ অক্টোবর, ঢাকায়। তার বাবার নাম জাফর বিন বাশার এবং মায়ের নাম নাফিসা জাফর। তিনি সম্পর্কে বিখ্যাত চিত্রশিল্পী ও পাপেট নির্মাতা মুস্তফা মনোয়ারের ভাতিজা এবং প্রয়াত কবি ও লেখক গোলাম মোস্তফার নাতি।
গ্র্যাজুয়েশন শেষ করার পর নাফিসের মূলত ক্যারিয়ার শুরু হয় প্রোগ্রামার হিসেবে, আমেরিকার দক্ষিণ ক্যারোলিনার ‘কলেজ অফ চারলেস্টন’ থেকে । পরবর্তীতে ‘NASA’র জন্য একটা প্রোগ্রাম বানানোর মধ্য দিয়ে প্রোগ্রামিং -এর প্রতি একটা বিশেষ ভালোবাসা অনুভূত হয় নাফিসের মধ্যে ।
এরপর ১৯৯৮ তে মাত্র বিশ বছর বয়সে গ্রাজুয়েশন শেষ করার পর এই অসাধারন ট্যালেন্টেড ছেলে নাফিস যোগ দেন ‘ডিজিটাল ডোমেইন’ নামের একটা কোম্পানীতে । এই প্রতিষ্ঠানে থাকা অবস্থাতেই তিনি আবিষ্কার করেন ‘ফ্লুইড সিম্যুলেশন’ (Fluid Simulation) নামে একটা অ্যানিমেশন টুলের । ‘ফ্লুইড সিম্যুলেশন’ হলো এমন এক ধরনের কম্পিউটার গ্রাফিক্স টুল যার ব্যবহারে ‘পানি’, ‘আগুন’ কিংবা ‘ধোঁয়া’র মতো পদার্থের দ্বারা সৃষ্ট কোন অ্যানিমেশন কয়েকগুন জীবন্ত মনে হবে ! নাফিসের এই আবিষ্কারে তার সহযোগী ছিলেন আরেক দুইজন সফটওয়্যার ডেভেলপার ‘ডউগ রোবল’ এবং ‘রায়ো সাকাগুচি’ । নাফিস ও তাদের সহযোগীদের আবিষ্কৃত এই বিশেষ গ্রাফিক্স টুলটি ব্যবহৃত হয় ২০০৭ -এ মুক্তি পাওয়া তৎকালীন সময়ের অন্যতম আলোচিত চলচ্চিত্র ‘Pirates of the Caribbean : At Worlds End’ -এর স্পেশাল ইফেক্টে ! এর ফলাফল স্বরুপ পরের বছর পেয়ে যান অস্কারের ‘সায়েন্টিফিক এন্ড ইঞ্জিনিয়ারিং অ্যাওয়ার্ড’ নামে বিশেষ এক পুরস্কার, যা তার গোটা ক্যারিয়ারকেই সম্পূর্ণ বদলে দেয় ।
পেয়ে যান স্টিভেন স্পিলবার্গের প্রতিষ্ঠান ‘Dreamworks Animation’ -এ কাজ করার সুযোগ । সিনিয়র প্রোডাকশন ও সফটওয়্যার ইঞ্জিনিয়ার হিসেবে কাজ করেন ‘Shrek Forever After’, ‘Megamind’, ‘Kung Fu Panda 2’, ‘Puss in Boots’, ‘Madagascar 3’, ‘The Croods’… এর মতো কিছু অ্যানিমেটেড চলচ্চিত্রে । এছাড়াও কাজ করেন… ‘Stealth’, ‘Flag of Our Fathers’, ‘The Seeker’, ‘2012’, Percy Jackson and the Olympians’… এর মতো কিছু চলচ্চিত্রেও ! পাশাপাশি ‘Tron’ এবং ‘Transformers 2’ চলচ্চিত্রের স্পেশাল ইফেক্টের জন্যও নির্মাণ করেন বেশ কিছু অ্যানিমেশন ।
এবং সম্প্রতি নাফিস এবং তার সহযোগী স্টিভেন মার্শাল -এর যৌথ আবিষ্কৃত আরো একটি স্পেশাল ইফেক্টের বিশেষ গ্রাফিক্স টুল – বুলেটের উপর বেইস করে দুটি বড় স্কেলে ‘ডেস্ট্রাকশন সিম্যুলেশন সিস্টেম’ -এ বিশাল অবদানের জন্য ‘অ্যাকাডেমি অ্যাওয়ার্ডস (অস্কার)’ কর্তৃপক্ষ ‘Technical Achievement Award’ হিসেবে এবছর তুলে দিলো বিশেষ এক অস্কার পুরস্কার, নাফিস বিন জাফর এবং তার সহযোগী স্টিভেন মার্শাল -এর হাতে ।
ডব্লিউএক্সপাইথন (পাইথন ফ্রেমওয়ার্ক)

ডব্লিউএক্সপাইথন (ইংরেজিঃ wxPython) পাইথন প্রোগ্রামিং ভাষার একটি অত্যন্ত জনপ্রিয় র‍্যাপার যা ক্রস প্লাটফর্ম গুই টুলকিট (ফ্রেমওয়ার্ক) ডব্লিউএক্সউইডগেটসের (wxWidgets) জন্য তৈরি করা হয়েছে। ডব্লিউএক্সপাইথন, পাইথন প্রোগ্রামিং ভাষার আরেকটি জনপ্রিয় টুলকিট টিকেইন্টারের মতই গ্রাফিক্যাল ইউজার ইন্টারফেস তৈরির কাজে ব্যবহৃত হয়। ডব্লিউএক্সউইডগেটস ও টিকেইন্টার ছাড়াও পাইথনের আরও কিছু জনপ্রিয় ফ্রেমওয়ার্ক হল, পাইজিটিকে, পাইকিউটি, ডিজ্যাঙ্গ ইত্যাদি।
ডব্লিউএক্সপাথন একটি ফ্রি টুলকিট যা শেখানর জন্য প্রচুর অনলাইন টিউটোরিয়াল রয়েছে। উল্লেখযোগ্য কিছু টিউটরিয়ালের মধ্যে রয়েছে:
প্রাচীন চীনের যুদ্ধরত রাজ্য কাল

প্রাচীন চীনের যুদ্ধরত রাজ্য কাল (), যা যুদ্ধরত রাজ্যের যুগ নামেও পরিচিত, প্রাচীন চীনের একটি কালকে বোঝানো হয় যেটি শরৎ ও বসন্ত কালের পর আগত এবং এর সমাপ্তি ঘটে খ্রিষ্টপূর্ব ২২১ অব্দে কিন সাম্রাজ্যের জয়ের মাধ্যমে অখণ্ড চীন গঠনের দ্বারা। বিভিন্ন পণ্ডিত এই যুগের সূচনাকে খ্রিষ্টপূর্ব ৪৮১ অব্দ থেকে ৪০৩ অব্দের মধ্যে বিবেচনা করে থাকেন, তবে সিমা কিয়ান-এর নির্দেশিত খ্রিষ্টপূর্ব ৪৭৫ অব্দই বেশিরভাগ ক্ষেত্রে উল্লেখ করা হয়। 
এই সময়ের অধিকাংশই ছিলো পূর্ব ঝাও সাম্রাজ্যের দ্বিতীয়ার্ধের অন্তর্ভুক্ত, যদিও সম্রাট ঝাও-এর ছিলো নিছকই নামমাত্র সার্বভৌম রাজত্বের অধিকারী।
"প্রাচীন চীনের যুদ্ধরত রাজ্য কাল" নামকরণের উদ্ভব ঘটে 'Record of the Warring States' শিরোনামে হান সাম্রাজ্যামলের প্রথম দিকের একটি সংকলন থেকে।
সাত যুদ্ধরত রাজ্য দ্বারা এই সময়ের রাজনৈতিক (ভূগোল) অঞ্চল নিয়ন্ত্রিত হতো, যেগুলো হলো:
এই সাতটি প্রধান রাজ্য ছাড়াও অন্যান্য কিছু অপ্রধান রাজ্যেরও এই সময় উদ্ভব ঘটে।
পূর্ব ঝাও রাজদরবারের দ্বন্দ্বে জড়িয়ে পড়লে শরৎ বসন্ত কাল শুরু হয়। কিন্তু যুদ্ধরত রাজ্য কাল শুরুর কোন নির্দিষ্ট ঘটনা ছিল না। এই সময়ের রাজনৈতিক পরিস্থিতি ছিল রাজ্য বিজয় ও অধিগত করা, ফলে এই যুগ শুরুর সময় নিয়ে ভিন্ন ভিন্ন মত রয়েছে। কয়েক জন ইতিহাসবেত্তা ধারণা করেন:
প্রতিমা বড়ুয়া পাণ্ডে

প্রতিমা বড়ুয়া পাণ্ডে () (৩ অক্টোবর, ১৯৩৫ – ২৭ ডিসেম্বর ২০০২) ছিলেন জনপ্রিয় লোকগীতি গায়িকা। জাতীয় পুরস্কারপ্রাপ্ত প্রতিমা বড়ুয়া পাণ্ডে বিখ্যাত ছিলেন তার অমর গোয়ালপাড়িয়া গান "হস্তির কন্যা" এবং "মোর মাহুত বন্ধুরে"র জন্য। তিনি ছিলেন প্রকৃতীশচন্দ্র বড়ুয়ার কন্যা এবং "দেবদাস"খ্যাত চলচ্চিত্র পরিচালক প্রমথেশ বড়ুয়ার ভাইঝি।
প্রতিমা বড়ুয়া ১৯৩৫ সালের ৩ অক্টোবর পশ্চিম আসামের ধুবড়ী জেলার গৌরীপুরের রাজ পরিবারে জন্ম গ্রহণ করেন।তার মাতার নাম মালতীবালা বড়ুয়া। তিনি প্রাথমিক শিক্ষা গ্রহণ করেন কলকাতার গোখলে মেমোরিয়াল গার্লস স্কুলে এবং মাধ্যমিক শিক্ষা গ্রহণ করেন অসমের গৌরীপুর বালিকা বিদ্যালয়ে। তিনি ১৯৫৩ সনে প্রবেশিকা পরীক্ষায় উত্তীর্ণ হন। সাউথ ক্যালকাটা গার্লস কলেজে ভর্তি হলেও লেখাপড়া শেষ করেননি প্রতিমা পাণ্ডে।
কালজয়ী গোয়ালপাড়ীয়া লোকগীতি জনপ্রিয় করণের জন্যে প্রতিমা বরুয়া পাণ্ডে, ভারতের রাষ্ট্রীয় পদ্মশ্রী এবং সংগীত নাটক একাডেমী পুরস্কার দ্বারা ভূষিত হন।
বাংলাদেশের সরকারি ছুটির দিন

বঙ্গাব্দ, খ্রিস্টাব্দ এবং হিজরী বর্ষপঞ্জিগুলি - এই তিনটি পৃথক বর্ষপঞ্জির উপর নির্ভর করে বাংলাদেশে ১৩ টি জাতীয় ছুটির দিন রয়েছে, যার মাধ্যমে প্রতি বছর মোট ২৬ দিন বাংলাদেশের সরকারি ছুটির দিন পালিত হয়। এসব দিবসের মধ্যে জাতীয় দিবস ও বিভিন্ন সম্প্রদায়ের গুরুত্বপূর্ণ ধর্মীয় পর্ব উপলক্ষ্যে ১২ দিন সাধারণ ছুটি থাকে। এ ছাড়া বাংলা নববর্ষ ও বিভিন্ন গুরুত্বপূর্ণ ধর্মীয় পর্ব উপলক্ষ্যে ১৪ দিন নির্বাহী আদেশে সরকারি ছুটি থাকে। এদিকে ধর্মীয় পর্ব উপলক্ষ্যে প্রজাতন্ত্রের কর্মচারীরা বছরে অনধিক তিন দিনের ঐচ্ছিক ছুটি ভোগ করতে পারেন। এছাড়াও পার্বত্য চট্টগ্রাম এলাকা ও এর বাইরে কর্মরত বিভিন্ন ক্ষুদ্র নৃ-গোষ্ঠীর অন্তর্ভুক্ত কর্মচারীদের প্রধান সামাজিক উৎসব বৈসাবি বা অনুরূপ সামাজিক উৎসব উদযাপনের জন্য দুই দিন ঐচ্ছিক ছুটি প্রদান করা হয়। 
নতুন সরকার আগেই ঘোষণা করেছে যে ২০২৫ সাল থেকে ঈদের ছুটি পাঁচ দিন এবং দুর্গাপূজার ছুটি দুই দিন করা হবে। এই সিদ্ধান্তের মাধ্যমে দেশের মানুষকে উৎসব উদযাপনের জন্য পর্যাপ্ত সময় দেওয়ার পাশাপাশি যাতায়াতের সুবিধাও নিশ্চিত করা হবে।
জোড়পোখরি বন্যপ্রাণ অভয়ারণ্য

জোড়পোখরি বন্যপ্রাণ অভয়ারণ্য হলো ভারতের পশ্চিমবঙ্গ রাজ্যের দার্জিলিং জেলায় অবস্থিত একটি অভয়ারণ্য। ১৯৮৫ সালের মার্চ মাসে এটি সরকারিভাবে অভয়ারণ্য ঘোষিত হয়। এখানে একটি হ্রদে ৪ হেক্টর জমিতে এই অভয়ারণ্যটি তৈরি হয়েছিল।
এখানে হিমালয়ান স্যালামান্ডার (স্থানীয় নাম "গোরা")-সহ উচ্চ পার্বত্য অঞ্চলের প্রাণীদের দেখা যায়। এই বনটি কৃত্রিমভাবে সাজানো ও প্রাকৃতিক সৌন্দর্যের জন্য বিখ্যাত।
কাটাপাহাড়

কাটাপাহাড় হল ভারতের পশ্চিমবঙ্গ রাজ্যের দার্জিলিং শহরের একটি শৈলশিরা। কাটাপাহাড় ও জালাপাহাড় শৈলশিরা দুটি অবজার্ভেটরি হিলে এসে মিশেছে।
যে পর্বতমালাটির উপর দার্জিলিং অবস্থিত, সেটি ইংরেজি Y-আকৃতিবিশিষ্ট। এটির মূল কাটাপাহাড় ও জালাপাহাড় এবং অবজার্ভেটরি হিল থেকে বেরিয়ে আসা দুটি অংশের উপর অবস্থিত। উত্তর-পূর্ব শাখাটি হঠাৎ শেষ হয়েছে লেবং-এর কাছে। উত্তর-পশ্চিম অংশটি নর্থ পয়েন্টের পাশ দিয়ে গিয়ে টুকভের চা বাগানের কাছে মিশেছে।
শান্তি স্তুপ, দার্জিলিং

শান্তি স্তুপ, দার্জিলিং হল ভারতের পশ্চিমবঙ্গ রাজ্যের দার্জিলিং শহরের একটি শান্তি স্তুপ। এটি বিশ্বের সকল জাতি ও ধর্মের মানুষের মিলন ও বিশ্বশান্তির বার্তা প্রচারের জন্য স্থাপিত। অন্যান্য বহু শান্তি স্তুপের মতো এটিও জাপানি বৌদ্ধ সন্ন্যাসী ও নিপ্পনজান-মিওহোজি সম্প্রদায়ের প্রতিষ্ঠাতা নিচিদাতসু ফুজির (১৮৮৫-১৯৮৫) তত্ত্বাবধানে নির্মিত।
শান্তি স্তুপের ভিত্তিপ্রস্তর স্থাপিত হয়েছিল ১৯৭২ সালের ৩ নভেম্বর এবং স্থাপন করেছিলেন নিচিদাতসু ফুজি। এটি উদ্বোধন করা হয় ১৯৯২ সালের ১ নভেম্বর। শান্তি স্তুপের নকশা এঁকেছিলেন এম. ওহকা। এর উচ্চতা ও ব্যাস ।
দার্জিলিং পুলবাজার সমষ্টি উন্নয়ন ব্লক

দার্জিলিং পুলবাজার সমষ্টি উন্নয়ন ব্লক হল পশ্চিমবঙ্গের দার্জিলিং জেলার দার্জিলিং সদর মহকুমার অন্তর্গত একটি প্রশাসনিক বিভাগ। ব্লকটি লোধমা, দার্জিলিং ও পুলবাজার থানার অন্তর্গত। ব্লকের সদর দফতর বিজনবাড়ি। পাট্টাবং চা বাগান হল এই ব্লকের অন্তর্গত একটি জনগণনা নগর।
পুলবাজার অক্ষ-দ্রাঘিমাংশে অবস্থিত। দার্জিলিং পুলবাজার ব্লকের আয়তন ২১২.৭১ বর্গকিলোমিটার।
২০১১ সালের জনগণনা অনুযায়ী, দার্জিলিং পুলবাজার ব্লকের মোট জনসংখ্যা ১২৬,৯৩৫। এর মধ্যে ১০৫,১৫০ জন গ্রামবাসী এবং ২১,৭৮৫ জন শহরবাসী। ব্লকের মোট জনসংখ্যার মধ্যে ৬৩,৮২৮ জন পুরুষ এবং ৬৩,১০৭ জন মহিলা। তফসিলি জাতি-তালিকাভুক্ত জনসংখ্যা ৫,৮৬৩ এবং তফসিলি উপজাতি-তালিকাভুক্ত জনসংখ্যা ৩৬,৫৬৩।
২০১১ সালের জনগণনা অনুযায়ী, দার্জিলিং পুলবাজার ব্লকের মোট সাক্ষর জনসংখ্যা ৯৩,০৯১। এর মধ্যে ৫০,৬৩০ জন পুরুষ এবং ৪২,৪৬১ জন মহিলা।
পাইথন সফটওয়্যার ফাউন্ডেশন

পাইথন সফটওয়্যার ফাউন্ডেশন (পিএসএফ) পাইথন প্রোগ্রামিং ভাষা কেন্দ্রিক একটি অলাভজনক প্রতিষ্ঠান। প্রতিষ্ঠানটির সুচনা হয় ২০০১ সালের ৬ মার্চ।
প্রতিষ্ঠানটি গড়ে তোলার পিছনে বেশ কিছু উদ্যেশ্য ছিল। প্রধান উদ্দ্যেশ্য গুলো হল, নবগঠিত পাইথন কমিউনিটির উন্নয়ন, পাইথন কমিউনিটিতে সংগঠিত বিভিন্ন কাজের তদারকি করা ও দায়িত্ব গ্রহণ করা, মূল পাইথন ডিস্ট্রিবিউশনের উন্নয়ন করা, বুদ্ধিবৃত্তিক স্বত্বাধিকার গুলোর ব্যাবস্থাপনা করা, পাইকন (PyCon) সহ উন্নয়নকারীদের জন্য সম্মেলন আয়োজন করা, তহবিল সংগ্রহ করা ইত্যাদি।
কর্মকর্তা, পরিচালক ও সদস্যদের নিয়ে পিএসএফ গঠিত। সদস্যদের মধ্যে তিন ধরেনের শ্রেণিবিভাজন রয়েছে।
পিএসএফের সদস্যদের পূর্ণ ও হালনাগাদকৃত তালিকা। 
পাইথন একটি মুক্ত সোর্স প্রোগ্রামিং ভাষা। এর গবেষণা, উন্নয়ন, রক্ষনাবেক্ষনের প্রয়োজনে প্রচুর ব্যয় হয়ে থাকে। পাইথন সফটওয়্যার ফাউন্ডেশন উক্ত ব্যয় নির্বাহের প্রয়োজনে শুভাকাঙ্খী যে কারো কাছ থেকে সাহায্য সংগ্রহ করে থাকে। পিএসএফের সাহায্যকারীদের মধ্যে অনেক আন্তর্জাতিক খ্যাতিসম্পন্ন প্রতিষ্ঠান রয়েছে। যেমন,
২০০৫ সালে পিএসএফ, "কাটিং-এজ" টেকনোলজির জন্য "কম্পিউটার ওয়ার্ল্ড হরাইজন এ্যাওয়ার্ড" লাভ করে।
স্বাক্ষর (সাময়িকী)

স্বাক্ষর ষাটের দশকে প্রকাশিত একটি ছোট সাময়িকপত্র। এটি প্রথম প্রকাশিত হয়েছিল ১৯৬৩ সালে। স্বাক্ষর সাময়িকীটির সম্পাদক ছিলেন কবি রফিক আজাদ ও সিকান্দার আমিনুল হক। সাময়িকীটিতে মূলত তৎকালীন প্রথাবদ্ধতার বিরুদ্ধে লেখা প্রকাশ করা হত। পরবর্তীতে সাময়িকীটির সম্পাদনার সাথে যুক্ত ছিলেন ইমরুল চৌধুরী, প্রশান্ত ঘোষাল, আসাদ চৌধুরূ ও রণজিৎ পালচৌধুরীসহ অনেকে।
স্বাক্ষরে রবীন্দ্র-রোমান্টিকতা, জীবনানন্দীয় প্রণয়-আকুলতা, সমাজবাদী সমাজবাদী মতবাদ নিষ্ঠতার বিরুদ্ধে পশ্চ্যাতের দর্শণে প্রভাবিত হয়ে লেখকরা লেখা প্রকাশ করতেন। যৌনতা বিশেষ করে নাগরিক যৌনতা নানা মাত্রায় উঠে এসেছিল এই সাময়িকীটিতে। আধুনিক বাংলা সাহিত্যের বিকাশেও সাময়িকীটি বিশেষ ভূমিকা পালন করে।
দোয়া

ইসলামের পরিভাষায়, দোয়া ( বহুবচন: "আদ ইয়াহ", ) বলা হয়। শব্দটির আক্ষরিক অর্থ 'আহবান' বা 'ডাকা',চাওয়া, আবদার করা, যা ইসলামে একটি বিশুদ্ধ মিনতি প্রক্রিয়া। এই শব্দটি এসেছে একটি আরবি শব্দ থেকে যার বাংলায় অনুবাদ "ডাক" বা "তলব কর", এবং মুসলমানরা একে ইসলামি আইন হিসাবে এবং সওয়াব বিবেচনা করে পালন করে থাকে। ইসলাম ধর্মের নবী মুহাম্মদ (সাঃ) বলেছেন: "দোয়া ইবাদতের সারাংশ"; আর আল্লাহ তার প্রেরিত ধর্মগ্রন্থ কোরআন-এ বলেছেন:
মুসলমানরা মনের সকল চাওয়া তাদের প্রভূর নিকট তুলে ধরে।
আদালতি ভাষাবিজ্ঞান

আদালতি ভাষাবিজ্ঞান (ইংরেজি Forensic linguistics বা legal linguistics) ভাষা, আইন, অপরাধ ও বিচার সংক্রান্ত ব্যাবহারিক শাস্ত্র। এটি ভাষাবিজ্ঞানের একটি ব্যাবহারিক শাখা।
আদালতি ভাষাবিজ্ঞানের তিনটি প্রধান ব্যাবহারিক এলাকা আছে:
ভাষাবিজ্ঞানী ইয়ান সোয়ার্তিক ১৯৬৮ সালে প্রথমবারের মত আদালতি ভাষাবিজ্ঞান বা forensic linguistics পরিভাষাটি ব্যবহার করেন।
কণাদ

কণাদ (Sanskrit: कणाद, IAST: "Kaṇāda") ভারতের একজন হিন্দু ঋষি ও দার্শনিক । তিনি বৈশেষিক দর্শনের প্রতিষ্ঠাতা-দার্শনিক এবং "বৈশেষিক সূত্র" নামক দর্শন-গ্রন্থের রচয়িতা । তিনি সম্ভবত ২য় শতকে (খ্রীস্টাব্দ) জীবিত ছিলেন, যদিও কিছু সূত্রমতে তিনি ৬ষ্ঠ শতকে জীবিত ছিলেন। ধারণা করা হয় যে, তিনি ভারতের গুজরাটের প্রবাস ক্ষেত্রে (দ্বারকার নিকটে) জন্মগ্রহণ করেন।
নামদেব

নামদেব (১২৭০-১৩৫০) ছিলেন ভারতের একজন সাধক কবি। তিনি হিন্দু ধর্মের একটি বিশেষ সম্প্রদায়ের নিকট গুরুত্বপূর্ণ। শিখ ধর্মেও তাকেও শ্রদ্ধা করা হয়।
তিনি ভারতের মহারাষ্ট্রের হিংগোলি জেলার একটি গ্রামে ১২৭০ সালে জন্মগ্রহণ করেন।
নারায়ণ গুরু

নারায়ণ গুরু (১৮৫৪-১৯২৮) ছিলেন ভারতের একজন হিন্দু সাধু এবং সমাজ সংস্কারক। তিনি "শ্রী নারায়ণ গুরু স্বামী" নামেও পরিচিত। তিনি তার সময়ে কেরালায় সংস্কারমূলক আন্দোলনে নেতৃত্ব দেন। তিনি আধ্যাত্মিক মুক্তির ও সামাজিক সমতার নতুন মূল্যবোধ বর্ধিতকরণে অবদান রাখেন। তিনি বেদান্ত দর্শনের মূল বক্তব্যকে সরলভাবে কবিতার আকারে লিপিবদ্ধ করেছেন। তার রচনার মধ্যে দর্শনমালা, আত্মোপদেশ শতকম্, অদ্বৈত দীপিকা, অরিভু প্রভৃতি উল্লেখযোগ্য। সাম্প্রতিককালে শ্রী নারায়ণ গুরুর দর্শন: একটি সংক্ষিপ্ত পরিক্রমা, বাপী মজুমদার শিরোনামে বাংলা ভাষায় একটি গ্রন্থ প্রকাশিত হয়েছে। দর্শনমালা গ্রন্থের ব্যাখ্যাও খুব দ্রুত প্রকাশিত হতে চলেছে।
ধুবড়ী জেলা

ধুবড়ী () ভারতের আসাম রাজ্যের একটি প্রশাসনিক জেলা। এটির জেলা সদর ধুবড়ী নগরে অবস্থিত। এর পূর্বে গুয়াহাটী মহানগরের দূরত্ব ২৯০ কি.মি.। ধুবড়ী এর আগে গোয়ালপাড়া জেলার সদর ছিল, যা ১৮৭৬ সনে ব্রিটিশ সরকারের আমলে স্থাপিত। ১৯৮৩ সনে গোয়ালপাড়া জেলার বিভাজন ঘটিয়ে ধুবুড়ী জেলার সৃষ্টি করা হয়। ধুবুড়ী জেলা ভারতের মুসলমান সংখ্যাগরিষ্ঠ জেলাসমূহের মধ্যে অন্যতম। এ জেলাতে বাস করা মুসলমান লোকের সংখ্যা মোট জনসংখ্যার প্রায় ৭৫ শতাংশ। ২০১১ সালে লোকগণনা অনুসারে নগাঁও জেলার পরে ধুবড়ী জেলা আসামের দ্বিতীয় জনবহুল জেলা 
ধুবড়ী নামটি চাঁদ সওদাগরের আখ্যানের সাথে জড়িত। সাপের দেবী মনসার ভগ্নী নেতাই ছিলো একজন ধুবুনী। নেতাইর পরামর্শ মতে কাজ করে সতী বেহুলা তার স্বামী লক্ষীন্দরের জীবন যমের হাত থেকে ফিরিয়ে আনতে সক্ষম হয়েছিল। প্রবাদ আছে যে এই নেতাই ধুবুনীর কাপড় ধোবার ঘাট ছিল বর্তমানের ধুবড়ী নগরের ব্রহ্মপুত্রের তীরে। "নেতাই ধুবুনীর ঘাটে" থাকা একটা প্রকাণ্ড শিলাতে হেনো নেতায়ে কাপড় ধুয়েছিল। এই ধুবুনী শব্দর থেকেই ধুবড়ী শব্দটার উত্পত্তি হয়েছে।
ইতিহাসের বিভিন্ন যুগত ধুবড়ী অঞ্চলত আক্রমণকারী, প্রব্রজনকারী আদি নানা রূপে বিভিন্ন জাতি-গোষ্ঠীর আগমন হয়েছে। তারই ফলস্বরূপে এই অঞ্চলত এক সংমিশ্রিত সংস্কৃতির বিকাশ হয়েছে।
১৬৬৯ সনে মোঘল সম্রাট আওরঙ্গজেব অম্বররাজ রাম সিংহকে আহোম স্বর্গদেউ চক্রধ্বজ সিংহের বিরুদ্ধে যুদ্ধ করতে পঠিয়াইছিল। কিন্তু অসম ছিল একটি দুর্গম দেশ, যাকে জয় করা সহজসাধ্য ছিল না। তখন রাম সিংহ শিখ গুরু তেগ বাহাদুরকে (পাঞ্জাবী: ਗੁਰੂ ਤੇਗ਼ ਬਹਾਦੁਰ, হিন্দী: गुरू तेग़ बहादुर) তার সাথে আসতে অনুরোধ জানিয়েছিলেন। ১৯৬৯ সালের ফেব্রুয়ারি মাসে রাম সিংহের সেনাবাহিনী অসম এসে পড়ে। রাম সিংহই রাঙামাটিতে শিবির পাতেন এবং শিখ গুরুজনা ধুবড়ীতে থাকেন।
ধুবড়ী জেলায় প্রচলিত ভাষাসমূহের পাইচিত্র তালিকা নিম্নরূপ -
পানবাড়ী মসজিদ<br> ঐতিহাসিক পানবাড়ী মসজিদ ধুবুরী থেকে ২৫ কি.মি. পূবে পানবাড়ী এবং রঙামাটির নিকট, ১৩ নং রাষ্ট্রীয় রাজপথের পাশে অবস্থিত। এই মসজিদকে অসমের আটাইতকৈ পুরনো মছজিদ বলে বিবেচনা করা হয়। এটি বঙ্গের শাসক হুসেন শাহের ১৪৯৩- ১৫১৯ খ্রিষ্টাব্দর সময়চোৱাত নির্মাণ করেছিল। মসজিদটোক ইচলামধর্মী মোগল সেনাসকলে প্রার্থনা-গৃহরূপে ব্যবহার করেছিল। মছজিদটির সাথে থাকা ইদগাহ মাঠ এবং কুয়োটিও উল্লিখিত সময়ে সম্ভবতঃ নির্মাণ করা হয়েছিল। 
পঞ্চপীর দরগাহ<br>পঞ্চপীর দরগাহ হলো পাঁচগরাকী সুফী সন্তর মাজার সরিফ। এই পন্যগুলো আহোম রাজ্য আক্রমণ করতে আসা মোগল সেনাপতি রামসিংহের সাথে অসমে এসেছিল।
মহামায়া থান<br>ধুবড়ী জিলার বগরীবারীর একটি ছটো পাহারের ওপরে এই থানটি অবস্থিত। ঘন জংঘল আবৃত এই থানের নৈসর্গিক শোভা আকর্ষণীয়। মহামায়া থান নামনি অসমের একটি প্রখ্যাত শক্তিপীঠ। এর একটু পূবে আছে মহামায়া স্নান ঘাট
রামরায়কুটী সত্র<br>এই সত্রখন ভারত-বাংলাদেশ আন্তর্জাতিক সীমা এবং অসম-পশ্চিমবঙ্গ আন্তঃরাজ্যিক সীমার নিকট ছত্রশাল নামে জায়গায় অবস্থিত। সত্রটি স্থাপন করেছিল মহাপুরুষ শ্রীমন্তশঙ্করদেবে। এখানে গুরু শংকরের সম্পর্কীয় ভাতৃ রামরায়ের কন্যা ভূবনেশ্বরীর সাথে কোঁচ সেনাপতি চিলারায়ের বিবাহ অনুষ্ঠিত হয়েছিল। পিতলেরে নির্মিত একটি ঐতিহাসিক রথ এখানে সংরক্ষিত হয়ে আছে।
ধুবড়ী নগরের গুরুদ্বার<br>এই গুরুদ্বারটিকে 'শ্রীগুরু তেগ বাহাদুর চাহিব' নামে জানা যায়। সোতর শতিকাত নবম শিখগুরু তেগবাহাদুর (Punjabi: ਗੁਰੂ ਤੇਗ਼ ਬਹਾਦੁਰ, Hindi: गुरू तेग़ बहादुर) এই গুরুদ্বারটির প্রতিষ্ঠা করেছিল।
চক্রশিলা বন্যপ্রাণ অভয়ারণ্য<br> হচ্ছে ভারতের অসম রাজ্যের ধুবড়ী ও কোকড়াঝাড় জেলায় অবস্থিত একটি বন্যপ্রাণ অভয়ারণ্য।
কামরূপ জেলা

কামরূপ গ্রামীণ জেলা (উচ্চারণ: ˈkæmˌrəp or ˈkæmˌru:p) ( ) ভারতের আসাম রাজ্যের একটি প্রশাসনিক জিলা৷ ২০০৩ সালে পুরোনো কামরূপ জেলা দুভাগে বিভক্ত হয়; বৃহত্তৰ গুয়াহাটী অঞ্চলকে এখন নতুন জেলা কামরূপ মহানগর জেলা গঠন করা হয় আর অন্যটির নাম আগের কামরূপেই থাকে। ২০০৪ সনে কামরূপ জেলার অন্তৰ্গত রঙ্গিয়া মহকুমার একটা অংশ নবগঠিত বাক্সা জেলাতে অন্তৰ্ভূক্ত হয়। বিভাজনের পরে কামরূপের সদর গুয়াহাটীর পরে আমিনগাঁও স্থানান্তরিত করা হয়।
কামরূপ নামের উৎপত্তি সংক্রান্ত পুরাণে একটি আখ্যান আছে। সেই পৌরাণিক আখ্যানে দেখা যায় প্রেমের দেবতা কামদেব পৃথিবীতে আসে। কামদেব কামরূপ রাজ্যে পুনরায় জীবন লাভ করেন। সেখান থেকেই এই অঞ্চলের নাম কামরূপ।
১৯৮৯ সালে কামরূপ জেলায় দীপর বিল বন্যপ্রাণ অভয়ারণ্য প্রতিষ্ঠা করা হয়। দীপর বিলের আয়তন.
২০১১ সালের জনগণনা অনুসারে কামরূপ জেলার জনসংখ্যা হচ্ছে ১,৫১৭,২০২ জন। যা পশ্চিম আফ্রিকার গ্যাবনের সমান।
বঙ্গাইগাঁও জেলা

বঙ্গাইগাঁও ভারতের আসাম রাজ্যের একটি জেলা। এর মোট তিনটি নগর আছে; নগরগুলি যথাক্ৰমে অভয়াপুরী, বঙ্গাইগাঁও আর বিজনী। বিজনী নগরটি বৰ্ত্তমান চিরাং জেলার অন্তৰ্ভূক্ত হয়েছে।
বঙ্গাইগাঁও জেলা উত্তর-পূর্ব ভারতের আসাম রাজ্যের একটি প্ৰশাসনিক জেলা। এর জেলা সদর বঙ্গাইগাঁও। জেলাটির মোট আয়তন ২৫১০ বৰ্গ কি:মি:।
বঙ্গাইগাঁও জেলা ১৯৮৯ সনের ২৯ সেপ্টেম্বরে বৰ্তমান গোয়ালপাড়া এবং কোকড়াঝাড় জেলার কিছু অংশ নিয়ে গঠন করা হয়েছিল। ২০০৪ সালে এর একটি অংশ চিরাং জেলায় অন্তৰ্ভুক্ত করা হয়, ফলে এর আয়তন কমে যায়।
বঙ্গাইগাঁও জিলা এলাকা নিয়ে গঠিত। বঙ্গাইগাঁও জেলার পূর্বে বড়পেটা, দক্ষিণে ব্ৰহ্মপুত্ৰ এবং পশ্চিম-উত্তরে কোকড়াঝাড় জেলা অবস্থিত।
২০০৬ সনের ভারত সরকার বঙ্গাইগাঁও জেলাকে দেশের ২৫০ টি প্ৰধান অনগ্ৰসর জেলার ভেতর একটি হিসাবে আখ্যা দিয়েছিল। বৰ্তমান অনগ্ৰসর অঞ্চলে প্রদত্ত আৰ্থিক অনুদান কর্মসূচী (Backward Regions Grant Fund Programme)র অধীনে সাহায্য পাপ্ত আসামের একটি জেলা এটি।
বঙ্গাইগাঁও জেলার মহকুমা তিনটা: বঙ্গাইগাঁও, বিজনী এবং উত্তর শালমারা। ২০০৪ সনে বঙাইগাঁও জেলার কিছু অংশ (বিশেষ করে বিজনী মহকুমার মুখ্য অঞ্চলসমূহ) বড়োলেণ্ড টেৰিট’ৰিয়েল কাউন্সিল (Bodoland Territorial Council সংক্ষেপে BTC)র অধীনে নবগঠিত চিরাং জেলার অধীনে যুক্ত করা হয়।
জেলাটি চারটি বিধানসভা সমষ্টি আছে: বঙ্গাইগাঁও, বিজনী, উত্তর অভয়াপুরী এবং দক্ষিণ অভয়াপুরী। এখন দক্ষিণ অভয়াপুরী সমষ্টি অনিসূচিত জাতিয়ভাবে সংরক্ষিত। বিজনী কোকড়াঝাড় লোক সভা সমষ্টির অন্তৰ্গত এবং বাকী তিনটি বড়পেটা লোকসভা সমষ্টির অন্তৰ্ভুক্ত।
২০১১ সনের লোকগণনা অনুসারে বঙ্গাইগাঁও জেলার জনসংখ্যা ৭৩২,৬৩৯ জন; যা ভারতের মোট জেলার মধ্যে ৪৯৬ তম (মোট ৬৪০ টি জেলার ভিতরে)। জেলার প্ৰতি বৰ্গকিলোমিটারে জনসংখ্যার ঘনত্ব ৪২৫ জন। ২০০১-২০১১ সময়ে এর জনসংখ্যা বৃদ্ধির হার ১৯.৫৮%। লিঙ্গ অনুপাতে বঙ্গাইগাঁও জেলার প্ৰতি ১০০০ পুরুষের বিপরীতে মহিলার সংখ্যা ৯৬১ জন। এখানে সাক্ষরতার হার ৭০.৪৪%। 
২০১১ সালের জনগণনা অনুসারে, জেলাটিতে ৩৫৯,১৪৫ জন হিন্দু,৩৭১,০৩৩ জন মুসলিম,৫৯২৪ জন খ্রিস্টান,৩৮৪ জন শিখ,২৩৬ জন বৌদ্ধ ও ৮৭১ জন জৈন ধর্মাবলম্বী বসবাস করেন।
ক্যাবিনেট মিশন ১৯৪৬

ব্রিটেন থেকে ভারতে প্রেরিত ক্যাবিনেট মিশন ১৯৪৬ ছিলো আলোচনা ও পরিকল্পনার দ্বারা স্বাধীনতা প্রদানের মাধ্যমে ভারতীয় নেতৃত্বের নিকট ব্রিটিশ সরকারের কাছ থেকে ক্ষমতা হস্তান্তরের একটি পদক্ষেপ। যুক্তরাজ্যের তৎকালীন প্রধানমন্ত্রী ক্লিমেন্ট এট্‌লি-এর উদ্যোগে প্রণীত এই কমিটি ছিলো তিন সদস্য বিশিষ্ট, যাতে অন্তর্ভুক্ত ছিলেন, বৃটেনের ভারত বিষয়ক সেক্রেটারী অব স্টেট লর্ড পিটিক-লোরেন্স, ব্রিটিশ বোর্ড অব ট্রেডের সভাপতি স্যার স্ট্যাফর্ড ক্রিপ্‌স্‌, এবং এবং রাজকীয় নৌ-সেনাবিভাগের প্রথম অধিনায়ক এ. ভি. আলেকজান্ডার। তবে এতে ভারতের তৎকালীন ভাইসরয় লর্ড ওয়েভল অংশগ্রহণ করেননি। সুতরাং বলা যায় যে ক্যাবিনেট মিশন নিয়ে বহু আলোচিত হয়েছে।
এই মিশনের মূল উদ্দেশ্যসমূহ ছিলো:
16 ই মে মন্ত্রী মিশন নিজস্ব পরিকল্পনা ঘোষণা করেন।
মন্ত্রী মিশনের পরিকল্পনায় বলা হয় যে, (1) ব্রিটিশ শাসিত ভারত ও দেশীয় রাজ্যগুলি কে নিয়ে একটি যুক্তরাষ্ট্র গঠিত হবে। (2) প্রদেশ গুলিতে পূর্ণ স্বায়ত্তশাসন প্রবর্তিত হবে এবং কেন্দ্রের হাতে কেবলমাত্র পররাষ্ট্র দেশরক্ষা ও যোগাযোগ ব্যবস্থা থাকবে . (3) হিন্দু-প্রধান দেশ গুলিকে ‘ক’, মুসলিম প্রধান দেশ গুলিকে ‘খ’ এবং বাংলা ও আসাম কে ‘গ ’ শ্রেণীতে বিভক্ত করা হবে। (৪) প্রদেশগুলি নিজেদের শাসনতন্ত্র নিজেরাই রচনা করবে এবং ইচ্ছা করলে একই স্বার্থবিশিষ্ট প্রদেশে গুলি (যথা-ক, খ, গ) জোট বাঁধতে পারবে।(5) প্রত্যেক শ্রেণী (যথা ক, খ, গ)ও দেশীয় রাজ্যগুলির নির্বাচিত প্রতিনিধিদের নিয়ে সংবিধান সভা বা গণপরিষদ গঠিত হবে এবং এই গণপরিষদে ভারতীয় যুক্তরাষ্ট্রের শাসনতন্ত্র রচনার করবে।(6) শাসনতন্ত্র রচিত না হওয়া পর্যন্ত ভারতের প্রধান রাজনৈতিক দলের প্রতিনিধিদের নিয়ে একটি অন্তবর্তীকালীন সরকার গঠিত হবে।
3. India's Constitutional Question - The Cabinet Mission Plan 1946
বড়পেটা জেলা

বড়পেটা জেলা () আসামের প্ৰশাসনিক জেলা সমূহের ভিতর একটি উল্লেখযোগ্য জেলা। জেলাটির সদর কাৰ্যালয়সমূহ বড়পেটাতে অবস্থিত। জেলাটি আসামের মোট ৩২৪৫ বৰ্গ কিলোমিটার এলাকা নিয়ে গঠিত এবং জনসংখ্যা ১,৬৯৩,১৯০ জন (২০১১ সালের জনগণনা অনুসারে)। ২০২০ খ্রিস্টাব্দে জেলাটি থেকে নতুন বাজালী জেলা গঠন করা হয়৷
অবিভক্ত কামরূপ জেলাকে বিভক্ত করে ১৯৮৩ সালে বড়পেটা জেলাটি গঠন করা হয়েছিল। ব্ৰিটিশ শাসনামলে ১৮৪১ সালে অসামরিক মহকুমা সৃষ্টি হয়েছিল, জ’ন্‌ বাটলর প্ৰথম প্ৰশাসনিক বিষয়ে আছিল পুর্বের মহকুমাতে। বৰ্তমানের জেলাটির দুটি মহকুমা হয়েছে বড়পেটা এবং বজালী। ২০০৪ সালের ১ জুন নতুন করে এটি গঠন হয়েছে বাক্সা জেলার কেইবাটাও অঞ্চল এর পাশে।
বড়পেটা জেলার দক্ষিণে বয়ে গেছে ব্রক্ষ্মপুত্র নদ।
আসামের এই জেলার মোট আয়তন ৩২৪৫ বৰ্গ কিলোমিটার। বরপেটা জেলার উত্তরে ভুটান পাহাড়, পূবে নলবাড়ি জেলা,দক্ষিণে কামরূপ এবং গোয়ালপাড়া, পশ্চিমে বঙাইগাঁও জেলা। বড়পেটা জেলার অবস্থিতি হ’ল ২৬ ডিগ্ৰী ০৫ মিনিট উত্তর এবং ২৬ ডিগ্ৰী ৫৯ মিনিট উত্তর অক্ষাংশ এবং ৯০ ডিগ্ৰী ৩৯ মিনিট পূর্ব থেকে ৯১ ডিগ্ৰী ১৭ মিনিট পূর্ব দ্ৰাঘিমাংশ পর্যন্ত।
ট্রেন্ট বোল্ট

ট্রেন্ট আলেকজান্ডার বোল্ট (; জন্ম: ২২ জুলাই, ১৯৮৯) নিউজিল্যান্ডের ক্রিকেটার হিসেবে আন্তর্জাতিক ক্রিকেট খেলছেন। রোতোরুয়া এলাকায় জন্মগ্রহণকারী বোল্ট বামহাতি মিডিয়াম ফাস্ট ও ডানহাতি ব্যাটসম্যান। মূলতঃ নিউজিল্যান্ড ক্রিকেট দলের বোলিংয়ের সূচনা করতে নামেন তিনি। ২০০৭ সালের শীতকালীন প্রশিক্ষণ সফরে নিউজিল্যান্ড ‘এ’ দলের অন্যতম সদস্য ছিলেন। ৯ ফেব্রুয়ারি, ২০০৭ তারিখে ভারতের অনূর্ধ্ব-১৯ দলের বিপক্ষে ২৮ রানের বিনিময়ে ২ উইকেট লাভসহ অপরাজিত সাত রান করেন। তারপর তিনি ফেব্রুয়ারি, ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেন।
২০০৮ সালে মালয়েশিয়া-য় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেন । টিম সাউদি তার সহখেলোয়াড় ছিলেন। সেসময় ওয়েন পার্নেল, রবীন্দ্র জাদেজা, স্টিভেন ফিন, স্টিভ স্মিথ, জোশ হজলউড ও রুবেল হোসেন তার প্রতিদ্বন্দ্বী খেলোয়াড় ছিলেন।
১৯ বছর বয়সে ২০০৮ সালে নিউজিল্যান্ড 'এ ' দলের হয়ে ভারতীয় 'এ ' দলের বিরুদ্ধে চেন্নাই -তে প্রথম শ্রেণীর ক্রিকেটে অভিষেক করেন।
২০০৮ সালে নর্দার্ন ডিস্ট্রিক্ট এর হয়ে লিস্ট 'এ' ক্রিকেটে অভিষেক করেন।
২০০৯ সালে নর্দার্ন ডিস্ট্রিক্ট এর হয়ে ঘরোয়া টি২০ ক্রিকেটে অভিষেক করেন।
২০১১ সালে হোবার্ট-এ অস্ট্রেলিয়ার বিরুদ্ধে টেস্ট ক্রিকেটে অভিষেক করেন। হোবার্টে অনুষ্ঠিত দ্বিতীয় ক্রিকেট টেস্টে অস্ট্রেলিয়া দলের বিপক্ষে অনুষ্ঠিত ঐ খেলায় তার দল ৭ রানে বিজয়লাভ করে যা ১৯৮৫ সালের পরে অস্ট্রেলিয়ায় প্রথম এবং ১৯৯৩ সালের পর অস্ট্রেলিয়ার বিপক্ষে প্রথম। খেলায় তিনি চার উইকেট লাভ করেন। পাশাপাশি দ্বিতীয় ইনিংসে দশম উইকেট জুটিতে ক্রিস মার্টিনের সাথে মূল্যবান ২১ রান সংগ্রহ করেন।
২০১২ সালে বাসেতের-এ ওয়েস্ট ইন্ডিজ-এর বিরুদ্ধে একদিবসীয় ক্রিকেটে অভিষেক করেন।
বিশ্বকাপে টুর্নামেন্টের যুগ্ম সর্বোচ্চ উইকেটশিকারী হন।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বোল্ট-সহ ১৫-সদস্যের চূড়ান্ত তালিকা প্রকাশ করে। ২৮ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে স্বাগতিক অস্ট্রেলিয়ার বিপক্ষে চতুর্থ খেলায় অংশগ্রহণ করে। বোল্টের নিজস্ব সেরা ও (৫/২৭) অসামান্য বোলিং নৈপুণ্যে অস্ট্রেলিয়া দল মাত্র ১৫১ রানে গুটিয়ে যায়। খেলায় তিনি ম্যান অব দ্য ম্যাচের পুরস্কার লাভ করেন।
২০১৩ সালে অকল্যান্ড-এ ইংল্যান্ড-এর বিরুদ্ধে আন্তর্জাতিক টি২০ ক্রিকেটে অভিষেক করেন।
ডিব্রুগড় জেলা

ডিব্ৰুগড় জেলা () ভারতের উত্তর-পূর্বে অবস্থিত আসাম রাজ্যের একটি জেলা যা উজানি আসাম বিভাগের অধীন। এর চারদিকের সীমানা হলো উত্তরে ধেমাজি জেলা, দক্ষিণে শিবসাগর জেলা এবং অরুণাচল প্রদেশ, পূর্বে তিনসুকিয়া জেলা, এবং পশ্চিমে শিবসাগর জেলা। এর জেলা সদর ডিব্ৰুগড়। জেলাটির মোট আয়তন প্ৰায় ৩৩৮১ বৰ্গ কি:মি:।
ডিব্ৰুগড় জেলার মহকুমা হলো ডিব্ৰুগড় এবং জেলা সদর হলো ডিব্রুগড়। ডিব্ৰুগড় জেলাটি লোকসভায় ডিব্ৰুগড় এবং মরাণ, ডিব্ৰুগড়, লাহোরাল, দুলিয়াজান, টিংখং, চাবুরা, নাহরকটীয়া - এই সাতটি বিধানসভা আসন নিয়ে গঠিত।
২০০১ সনের লোকগণনা অনুসারে ডিব্ৰুগড়ের জনসংখ্যা ১০২৫২৩ জন। এর ৫৪ শতাংশ পুরুষ এবং ৪৬ শতাংশ মহিলা।
অসমীয়া হলো এই জেলার প্ৰধান ভাষা। এছাড়াও এখানে হিন্দি, বাংলা এবং কিছু উপজাতীয় ভাষা প্রচলিত আছে।
ডিব্ৰুগড় জেলার সাক্ষরতার হার পুরুষ ৮২% এবং মহিলা ৮০% (২০০১ সনের লোকগণনা মতে)।
আসামের প্ৰথম বিশ্ববিদ্যালয় হচ্ছে ডিব্ৰুগড় বিশ্ববিদ্যালয়। ১৯৬৫ সালে স্থাপিত বিশ্ববিদ্যালয়টি রাজাভেটাত অঞ্চলে অবস্থিত এবং ডিব্ৰুগড় সদর থেকে প্ৰায় পাঁচ কিলোমিটার দূরে স্থাপিত।
ধেমাজি জেলা

ধেমাজি (উচ্চারণ:deɪˈmɑ:ʤi or di:ˈmɑ:ʤi) ব্ৰহ্মপুত্ৰ নদীর উত্তর পাড়ে অবস্থিত ভারতের আসাম রাজ্যের একটি জেলা। জেলাটির উত্তরে এবং পূর্বে অরুণাচল প্রদেশ, দক্ষিণে ব্ৰহ্মপুত্ৰ নদী এবং পশ্চিমে লখিমপুর জেলা। ধেমাজি জেলার মোট আয়তন হচ্ছে ৩২৩৭ বৰ্গ কি:মি:। জেলাটিকে দুটা মহকুমাতে ভাগ করা হয়েছে: ধেমাজি এবং জোনাই। ধেমাজি নগর ধেমাজি জেলার সদর।
২০০১ সনের লোকগণনা মতে, জেলাটির মোট জনসংখ্যা হচ্ছে ৫.৭১ লাখ, যার ২.৯৫ লক্ষ পুরুষ এবং ২.৭৬ লক্ষ মহিলা। এখানকার সাক্ষরতার হার ৬৬%। সমুদ্ৰপৃষ্ঠ থেকে এর গড় উচ্চতা ১০৪ মিটার। জনবসতির ঘনত্ব প্ৰতি বৰ্গ কিলোমিটারে ১৭৬ জন।
বহুল প্ৰচলিত পৌরাণিক জনবিশ্বাস মতে, 'ধেমাজি' নামটির উৎপত্তি - একসময়ে সেইস্থানে একটি নদীতে সঘনাই নিজের সূঁতি সেলাই করছিল তথা বানপানীর তাণ্ডবলীলা চালায়, সেইসময়ের লোকেরা একে কোনো অশুভ শক্তি দ্বারা প্ৰভাবিত বুলি ভেবেছিল । এইদরে সঘনাই বানপানী এবং সূঁতি সলোবা বাবে লোকসকলে বানপানিকে বলত "ঢাল" এবং সূঁতি সলোবা বলে "ধেমালি" বুলিছিল (যিহেতু ঠাইখন বানপানিৰ খেলপথাৰত পৰিণত হয়েছিল)। কালক্ৰমে মূখবাগৰি অঞ্চলটোৰ নাম "ঢাল-ধেমালি" হয় । পয্যায়ক্ৰমে "ঢাল" শব্দটি বিলুপ্ত হৈ "ধেমালি" শব্দটি প্ৰচলিত হয়েছে। এবং এই "ধেমালি" শব্দটিই আজকের "ধেমাজি"।
আনুমানিক ১২৪০ খ্ৰীষ্টাব্দে আশেপাশে আহোম রাজবংশর প্ৰতিষ্ঠাতা স্বৰ্গদেউ চ্যুকাফাই বৰ্তমানের ধেমাজি জেলার, তেতিয়ার হাবুং নামের কোনো অঞ্চলে রাজধানী স্থাপন করে বলে বলা হয়। সঘনাই হোবা বানরের প্ৰকোপে অতিষ্ঠ হয়ে স্বৰ্গদেউ জনাই রাজধানী হাবুংর পারে স্থানান্তর করে। এর আগে এবং পাছে (১২২৩-১৫২৩ খ্ৰীষ্টাব্দ) এই অঞ্চল চুতীয়া সকলর অধীনে আছিল। ১৫২৩ খ্ৰীষ্টাব্দে আহোম রাজা চুহুংমুঙর আক্ৰমণে চুতীয়া রাজা নাতিপাল নিহত হবার পরে এই অঞ্চল পুনরায় আহোম রাজ্যের অন্তৰ্ভূক্ত হয়।
খ্ৰীষ্টীয় ১৯৮৯ সনের ১৪ আগস্ট ধেমাজি জেলার গঠন আসাম সরকারে ঘোষণা কৰে।
ধেমাজি জিলা জোনাই বিধানসভা সমষ্টি এবং ধেমাজি বিধানসভা সমষ্টির অন্তৰ্গত। এই দুইটা সমষ্টি অনুসূচীত জনজাতির প্ৰাৰ্থীর জন্য সংরক্ষিত।
২০০১ সনের জনগণনা অনুসারে ধেমাজি জেলার মোট জনসংখ্যা ৫,৭১,৯৪৪ জন (পুরুষ ২,৯৪,৬৪৩ এবং মহিলা ২,৭৭,৩০১)। লিংগ অনুপাতে প্ৰতি হাজার পুরুষের বিপরীতে ৯৩৬ জন মহিলা। জনবসতির ঘনত্ব প্ৰতি বৰ্গ কিলো মিটারে ১৭৬ জন।
ধেমাজি একটি গ্ৰাম্য প্ৰধান জেলা। এখানে হিন্দু ধৰ্ম প্ৰধান ধৰ্ম। সীমিতভাবে খ্ৰীষ্টান এবং ইসলাম ধর্মের প্ৰচলন আছে। এই জেলায় সাম্প্ৰদায়িক হিংসার তথ্য প্ৰায় নাই বলেই চলে।
অসমীয়া হলো প্ৰধান এবং সাধারণ ভাবে ব্যবহৃত ভাষা । এর বাইরেও ধেমাজি জেলাতে মিচিং, বড়ো এবং বাংলা ভাষা ঘরোয়াভাবে ব্যবহার হয়।
জেলায় সাক্ষরতার হার ৪১.৬৯%। মহিলা সাক্ষরতার হার ১৩.৬%।
হোল্কার

হোল্কার রাজ্য ছিলো প্রথমে মারাঠা রাজা এবং পরবর্তীতে ইন্দোরের মহারাজা কর্তৃক শাসিত, যেটি ১৮১৮ সাল পর্যন্ত মধ্য ভারতের মারাঠা সাম্রাজ্যের একটি স্বাধীন সদস্য এবং পরবর্তীকালে শাসন ক্ষমতা দখরকারী ব্রিটিশদের একটি অধীনস্থ সামন্তরাজ্য হিসেবে পরিচিত। এই রাজত্বটি স্থাপন করেন মালহার রাও, যিনি ১৭২১ সালে [মারাঠা সাম্রাজ্য[মারাঠা সাম্রাজ্যের]] পেশোয়ায় চাকুরীতে যোগ দেন, এবং দ্রুত সুবেদার পদে পদোন্নতি লাভ করেন। এই রাজ্যের নাম শাসকের নামের সাথে যুক্ত হতো, যাদের সাধারণভাবে সম্বোধন করা হতো "হোল্কারের মহারাজা" বলে। সরকারিভাবে তাদের পূর্ণ পদবী ছিলো "মহারাজাধিরাজ রাজ রাজেশ্বর সাওয়াই শ্রী (ব্যক্তির নাম) হোল্কার বাহাদুর, ইন্দোরের মহারাজা", যা উপনিবেশিক ধাঁচে "হিজ হাইনেস" দিয়ে শুরু করা হতো।
ব্রিটিশ শাসনাধীন সময় হোল্কারের মহারাজা ১৯ বার তোপধ্বনিসহ (স্থানীয়ভাবে ১৯ বার তোপধ্বনিসহ) অভিবাদন পেতেন। ইন্দোর রাজ্য ১৯৪৮ সালের ১৬ জুন সদ্য প্রতিষ্ঠিত ভারতীয় সরকারের সাথে একীভূত হয়।
বিলাওয়াল ভাট্টি

বিলাওয়াল ভাট্টি (; জন্ম ১৭ সেপ্টেম্বর ১৯৯১, পাঞ্জাব) হলেন একজন পাকিস্তানি আন্তর্জাতিক ক্রিকেটার। ভাট্টি এমন একজন অল-রাউন্ডার যিনি ১৪০ কেপিএস গতিতে বল করতে পারেন এবং নিচের সারির ব্যাটসম্যান হিসেবেও ভাল ব্যাট করতে পারেন। তিনি তার একদিনের আন্তর্জাতিক ক্রিকেটে আত্মপ্রকাশ করেন কেপটাউনে দক্ষিণ আফ্রিকার বিরুদ্ধে ২০১৩ সালের ২৪ নভেম্বর তারিখে এবং টি-২০ আই জোহনেসবার্গে একই দলের বিরুদ্ধে ২০১৩ সালের ২০ নভেম্বর। তিনি প্রথম ওডিআই খেলায় ব্যাট হাতে ২৫ বলে ৩৯ রান এবং বোলিংয়ে ৩৭ রানে ৩ উইকেট নিয়ে একজন অল-রাউন্ডার হিসেবে অসাধারণ ভূমিকা রাখেন।
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে বিলাওয়াল ভাট্টির অবদান ছিল অনন্য। পাকিস্তান তৃতীয় অবস্থানে থেকে ব্রোঞ্জ লাভ করেন।
গোলাঘাট জেলা

গোলাঘাট জেলা হচ্ছে উত্তর-পূর্ব ভারতের আসাম রাজ্যের মধ্যাঞ্চলে অবস্থিত একটি জেলা। আসামের ২৭টি জেলার ভিতরে এই জেলা অন্যতম। এই জেলার তিনটা মহকুমা হলো গোলাঘাট, ধনশিরী এবং বোকাখাট। জিলার সদর এলাকা গোলাঘাট নগর। জেলাটির আয়তন ৩৫০২ বৰ্গ কি.মি.। ১৯৮৫ সনে জেলা ঘোষিত হয়। এই জেলার জনসংখ্যা ২০১১ সনের লোকগণনা অনুসারে ১০,৫৮,৬৭৪ জন। এর মধ্যে ৫,৩৯,৯৪৯ জন পুরুষ এবং ৫,১৮,৭২৫ জন মহিলা। 
গোলাঘাট নামটির উ‍ৎপত্তির এক মনোরম কাহিনী আছে। ১৯ শতকের মাঝামঝিতে মাড়োয়ারি ব্যবসায়ীসকলে ধনশিরী নৌকা ঘাটের নিকটে কিছু "গোলা" অৰ্থাৎ সরু দোকান পেতেছিল। এই স্থানে পরে নগর গড়লে গোলাঘাট নামে পরিচিত হয়।
১৬ শতকে এই দৈয়াং-ধনশিরী উপত্যকা আহোম রাজ্যে শামিল হয়। আহোমসকলে এই স্থান কাছাড়ি পরে দখল করে। আহোমের রাজত্বকালে এই স্থানের শাসনের দায়িত্ব মরঙীখোয়া গোহাঁই-এর ছিল।
ইংরাজ শাসনকালে এই দৈয়াং-ধনশিরী উপত্যকা বৃহত্তর শিবসাগর জেলার অন্তৰ্গত ছিল। ১৯৮৭ সনের ১৫ আগস্ট গোলাঘাটকে একটি জেলা ঘোষণা করা হয়।
গোলাঘাট জিলাটি চারটা আসাম বিধানসভা সমষ্টির অন্তৰ্গত: বোকাখাট, সরুপথার, গোলাঘাট এবং খুমটাই। এই চারটা সমষ্টি কলিয়াবর লোকসভা সমষ্টির অন্তৰ্গত।
হ্যাংসন ডুং

হ্যাংসন ডুং ( () বিশ্বের সবচেয়ে বড় গুহা যেটি ভিয়েতনামের কোং বিন প্রদেশের বো টাচ জেলায় এই গুহা নেটওয়ার্কের অবস্থান। হো-খানহ নামে এক ব্যক্তি ১৯৯১ সালে গুহাটি প্রথম আবিষ্কার করেন।
ব্রিটিশ গুহা গবেষণা সংগঠনের প্রধান হাওয়ার্ড ও ডেভ লেমবার্ট ১০-১৪ এপ্রিল ২০০৯ সালে বিশ্বের বৃহত্তম এই গুহা নেটওয়ার্কে আয়তন ও প্রশস্ততা পরিমাপ করতে সমীক্ষা শুরু করেন। কিন্তু তাদের পর্যবেক্ষণ একটি বড় ক্যালসাইট পাচিলের কারণে থেমে যায়। 
ভিয়েতনামের জাতীয় উদ্যান ফুং না কিং ব্যাংয়ের পাশেই হ্যাংসন ডুংয়ের অবস্থান। গুহার মধ্যে রয়েছে অনেক সুড়ঙ্গপথ, যে সব পথ দিয়ে অতি সহজেই ভিয়েতনামের এক প্রদেশ থেকে অন্য প্রদেশে যাতায়াত করা যায়। 
হ্যাংসন ডুংয় ২০০ মিটারের বেশি উচ্চতাবিশিষ্ট এবং ১৫০ মিটার চওড়া, সব মিলিয়ে ৫.৬ কিলোমিটার। গুহাটি প্রায় ১৫০টি গুহার সমন্বয়ে গঠিত। বিভিন্ন গবেষক দল গুহাটির আয়তন পরিমাপ করতে পারলেও এর শেষ খুঁজে বের করতে পারেনি। গুহাটি আবিষ্কারের আগে মালয়েশিয়ার ডির গুহা ছিল বিশ্বের সবচেয়ে বড় গুহা। 
গবেষণা দল গুহাটিকে বিপদজনক আখ্যা দেন কারণ তারা আবিষ্কারের সময় নানা বিপদ-আপদের সম্মুখীন হন। গুহার মধ্যে গবেষণা দল বিষধর সাপ, বড় মাকড়সা, বিভিন্ন প্রাণী ও অপরিচিত বৃক্ষ দেখতে পান। গুহার মধ্যে ছোট পানির ফোয়ারাও দেখতে পান।
যোরহাট জেলা

যোরহাট জেলা আসাম রাজ্যের সাতাশটি জেলার ভিতরের একটি। এর সদর স্থানের নাম যোরহাট। যোরহাট জেলাকে আসামের "সাংস্কৃতিক প্ৰাণকেন্দ্ৰ" বলেও বলা যায়। জেলাটি তিনটা মহকুমাতে ভাগ করা হয়েছে: যোরহাট, মাজুলী এবং তিতাবড়। পূৰ্বে যোরহাট শিবসাগর জেলার অন্তৰ্গত একটাসনকুমা ছিল। ১৯৮৩ সালে এটিকে এক আলাদা জেলারূপে স্বীকৃতি দেয়া হয়। জেলাটির মোট আয়তন হচ্ছে ২৮৫২ বৰ্গ কি.মি.। ২০০১ সনের লোকগণনা মতে যোরহাট জেলার জনসংখ্যা হচ্ছে ১০,০৯,১৯৭ জন।
যোরহাট জেলার আয়তন হচ্ছে ২৮৫২ বর্গ কি.মি.। বার্ষিক বৃষ্টিপাতের হার ২০২৯ মি:মি:। উত্তর-পশ্চিম মৌসুমী বায়ুর প্রভাব এখানে বেশি। তাপমাত্রা ৯ৰ পৰা ৩৯ হতে পারে। জিলাটির উত্তর দিকে ব্রহ্মপুত্র নদীর মাঝে পৃথিৱীৰ বৃহত্তম নদীদ্বীপ মাজুলী অবস্থিত। মাজুলীর আয়তন হচ্ছে ৯২৪.৬ বৰ্গ কি:মি" এবং জনসংখ্যা প্ৰায় ১.৫০ লাখ।
যোরহাট নগরের উত্তর দিকে ব্ৰহ্মপুত্ৰ নদীৰ মাজত পৃথিবীর বৃহত্তম নদীদ্বীপ মাজুলী অবস্থিত। এর মাটিকালি ১২৫০ বৰ্গ কিলোমিটার আৰু জনসংখ্যা প্ৰায় ১,৫০,০০০। চাহৰ বাদে যোরহাটের মুখ্য খাদ্য-শস্য হল ধান। বাৰ্ষিক বৃষ্টিপাতৰ হাৰ ২০২৯ মিমি.।
১৯৯৭ সালে হোলোঙাপার গিবন অভয়ারণ্যটি অভয়ারণ্যের মর্যদা লাভ করে। অঞ্চলটি বিভিন্ন চিরসবুজ গাছ ও বাঁশ গাছ দ্বারা পরিপূর্ণ। ১৯২৪ সনে অরণ্যটির বিকাশের জন্য বৃক্ষরোপন করা হয়। প্রাকৃতিক বৃক্ষরোপনের ফলে এখানে জৈববৈচিত্রের এক পরিপূর্ণ অরণ্যের সৃষ্টি করে। ১৯ শতিকায় এখানে আরও বনাঞ্চল সংযুক্ত হওয়ার ফলে ১৯৯৭ সনে এর আয়তন প্রায় ২০৯৮.৬২ হয়। তথাপিও অরণ্যটি পাঁচটি ভাগে বিভক্ত। জৈববৈচিত্রে ভরপুর এই অরণ্যে ভারতের একমাত্র গিবন হলো উল্লুক বান্দর ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া আরেক শ্রেণীর প্রাইমেট হচ্ছে খাটোলেজি বানর (), অসমীয়া বানর (), রেসাস বানর বা লাল বানর ইত্যাদি। অভয়ারন্যটিতে ভারতীয় বাঘ, ভারতীয় হাতি ও চিতাবাঘ, দেশি বন শুকর ও অনেক প্রজাতির স্তন্যপায়ী প্রাণী দেখা যায়। অভয়ারণ্যটিতে কমেও ২১৯ প্রজাতির পাখি ও কয়েক ধরনের সাপ দেখা যায়।
রাজগুরু অগ্রবংশ মহাথের

রাজগুরু ভদন্ত অগ্রবংশ মহাথের ১৯৫৬ সালে ইয়াংগুন, মায়ানমারের অনুষ্ঠিত ষষ্ঠ বৌদ্ধ কাউন্সিলে পূর্ব পাকিস্তানের (বর্তমানে বাংলাদেশ) একজন প্রতিনিধি ছিলেন।
রাজগুরু ভদন্ত অগ্রবংশ মহাথের পার্বত্য চট্টগ্রামের কুতুবদিয়া নামক একটি গ্রামে ১১ই নভেম্বর ১৯১৩ সালে জন্মগ্রহণ করেন। তার বাবার নাম রুদ্র শিঙ মাহাজন এবং মা ইচ্ছবতি তঞ্চঙ্গ্যা। তিনি বগলতলি বৌদ্ধ বিহারে ১৯৪২ সালের বৈশাখি পূর্নিমায় ভিক্ষু হয়েছিলেন। 
ভদন্ত ১৫ই জুন ১৯৪৭ সালে বার্মায় (বর্তমান মায়ানমার) উচ্চ শিক্ষার জন্য যান। ১৯৫৪ থেকে ১৯৫৬ পর্যন্ত ষষ্ঠ বৌদ্ধ পরিষদের প্রোটোকল বিভাগে কাজ করেছেন। ১২ বছর তিনি ত্রিপিঠক সাহিত্য চর্চা করেছেন। ২৬ই ডিসেম্বর ১৯৫৭ সালে তিনি বাংলাদেশে ফিরে আসেন। পার্বত্য চট্টগ্রামে ১৯৫৮ সালে চাকমা রাজা ত্রিদিব রায়ের অনুরোধে তিনি রাজ বিহারে অধ্যক্ষ হিসেবে যোগদান করেন। 
তার নিজস্ব লেখা বইয়ের নাম ও প্রকাশ সালঃ তার দীর্ঘ সাধনার ও গবেষণা দ্বারা আমাদেরকে ৩৫টি অমূল্য গ্রন্থ উপহার দিয়েছেন। তারমধ্যে ১০টি গ্রন্থ প্রকাশিত হয়েছিল।
১. সমবায় বুদ্ধোপসনা ১৯৫৯ ইং
২. বৌদ্ধ পঞ্জিকা ১৯৬১ ইং
৩. বুদ্ধ উপাসনা (লোক বিভাগ) ১৯৪২ইং
৪. বুদ্ধ উপাসনা লোক বিভাগ) ১৯৪৮ইং
৫. চাকমা গীদেন্ডি মঙ্গসূত্র ১৯৭২ইং
৬. পরিনাম নাটক
৭. শ্রামণ কর্তব্য ১৯৭৭ইং
৮. মানব ধর্ম পঞ্চশীল
৯. বুদ্ধ সামন্তিক ২০০৮ইং
১০. অজ্ঞাত
১. বিশুদ্ধি মার্গ (অখণ্ড)
২. বির্দশ ভাবনা নীতি (৫ম খন্ড)
৩. অভিধম্ম সংগ্রহ
৪. ভিক্ষু প্রাতিমোক্ষ
৫. জন্ম-মৃত্যু কথা
৬. সাম্য বিনীকা
৭. চন্দ্রগুপ্ত (নাটক)
৮. বাসরের পথে (নাটক)
৯. রুপা নন্দা (নাটক)
১০. সঞ্চয়িতা
১১. বাংলাদেশে বড়–য়া জাতি
১২. মহাকাঠিন চীবর দানাদি
১৩. বুদ্ধও রবীন্দ্র নাথ
১৪. অগ্নিমশাল (গীতিমঞ্জুরী)
১৫. পথে তগেয়ে মন (চাকমা বাষায় গান)
১৬. চাঙমা কধানি ধর্মপদ
১৭. মহমানব গৌতম বুদ্ধ
১৮. অবিলাস্য সংবাদ (চাকমা বাসায় নাটক)
১৯. সিদ্ধার্থ চরিত্র
২০. মহাস্বপ্ন (নাটক
২১. বেস্সান্তর কীর্ত্তন
২২. মহাযাত্রী গীতিনাথ্য
২৩. দর্শন ও বিদর্শন
২৪. ধর্ম ও সমাজ
২৫. বুদ্ধের অবদান (৩য় খন্ড)
তিনি মিয়ানমার সরকার কর্তৃক বৌদ্ধ ধর্মীয়গুরুদের সর্বোচ্চ সম্মাননা ‘অগ্গমহাসদ্ধম্মজ্যোতিকাধ্বজা’ সম্মানে ভূষিত হয়েছিলেন।
ভদন্ত রাজগুরু অগ্রবংশ মহাথের ৮৮ বছর বয়সে রাঙ্গামাটিতে চাকমা রাজ বিহারে, ৫ জানুয়ারি, ২০০৮, শনিবার, রাত ৯ ঘটিকায় অন্তিম শয্যায় শায়িত হয়েছিলেন।
শিবসাগর জেলা

শিবসাগর জেলা {উচ্চারণ: ˈsɪvəˌsʌgə(r) or ˈʃɪvəˌsʌgə(r)} (), ভারতের অসম রাজ্যের একটি প্ৰশাসনিক জিলা৷ ঐতিহাসিকভাবে একটি অতি গুৰুত্বপূৰ্ণ জেলা। ছয়শ বছরের আহোম রাজবংশের বহু উত্থান-পতনের সাক্ষী এই শিবসাগর। সমগ্ৰ জিলাতে আসামের শাসনকালের অনেক স্থাপত্য, ভাস্কৰ্য, ময়দান, পুকুর, গড়, আলিবাট আদি স্থাপনা আছে।
স্বৰ্গদেবতা রুদ্ৰসিংহর মৃত্যুর শিবসিংহ রাজসিংহাসনে বসে। সিংহাসনে বহি চার গৰাকী কুঁৱৰী থকাৰ পিছতো স্বৰ্গদেও শিৱসিংহই চিনাতলীয়া নটৰ জীয়েক ফুলমতী বা ফুলেশ্বরিকে পৰ্বতীয়া কুঁবরি করে আনে।রাজার কুঁবরী হয়ে ফুলমতী নাম নেয় প্ৰমথেশ্বরী। ফুলেশ্বরী কুঁবরী কেবল সুন্দরী ছিলেন না, ছিলেন অতি বুদ্ধিমতী এবং উচ্চাভিলাষী। রাজ্যাভিষেক হবার ছমাস না হতেই 'ছত্ৰভঙ্গ যোগ' পরার চেলু উলিয়াই স্বৰ্গদেবতাকে রাজকাৰ্যের জন্য অব্যাহতি দিলেন এবং সোনা রূপার মোহর মেরে নিজে বড় রাজা হ'ল। কিন্তু এহেন প্ৰতাপী রাণীরও প্ৰতাপের এদিন শেষ হ'ল। প্ৰসব বেদনাতে জৰ্জরিত হয়ে ফুলেশ্বরী কুঁবরী ঢুকাই থাকিল। ফুলেশ্বরী কুঁবরীর মৃত্যুর পিছনে তেওঁরে ভনীয়েক দ্ৰৌপদীক স্বৰ্গদেবে বিবাহ করায়। রাণী হয়ে দ্ৰৌপদী অম্বিকা নাম নেয়। এইবার বড় রাজা হ'ল অম্বিকা। বড় রাজা হয়ে অম্বিকাই স্বামী শিবসিংহের নামে একটা পুকুর খোঁড়ে এবং তার পাড়ে দৌল নিৰ্মাণ করায়। এই পুকুরটায় হ'ল শিবসাগর পুখুৰী। আহোম শাসনের প্ৰশাসনীয় কেন্দ্ৰ আছিল রংপুর নগর। কারেংঘরকে কেন্দ্ৰ করে চারপাশের অঞ্চলটি ছিল তাহানির রংপুর। ব্রিটিশরা এসে প্ৰথমে শিবসাগৰ পুকুরের আশে-পাশে এই অঞ্চলের প্ৰশাসনীয় কেন্দ্ৰ স্থাপন করেছিল। তারপর থেকে কালক্রমে এ অঞ্চলকে ধীরে ধীরে শিবসাগর নামে পরিচিত হয়।
শিবসাগরের অৰ্থনীতি প্ৰধানত তেল গাছ, চা, এবং কৃষির ওপরে নিৰ্ভরশীল৷
২০১১ সনের লোকগণনা অনুসারে শিবসাগর জেলার জনসংখ্যা ১,১৫০,২৫৩ জন; ইয়াৰে পুরুষ ৫,৮৯,৪৫৪ জন এবং মহিলা ৫৬০,৭৯৯ জন। মহিলার সংখ্যা প্ৰতি ১০০০ পুরুষের বিপরীতে ৯৫১ জনী। জন-ঘনত্ব প্ৰতি বৰ্গ কি.মি.-এ ৪৩১ জন। প্রতি বছরে জনসংখ্যা বৃদ্ধির হার ৯.৩৭%। স্বাক্ষরতার হার ৮১.৩৬%।
জিলা সদর
শিৱসাগর জেলা ৩টা মহকুমা নিয়ে গঠিত-
জিলাটির উন্নয়ন খণ্ড ৮ টা 
সেইকয়টা হচ্ছে
শিবসাগর জিলার মোট পৌর নগর ৬ খান 
জেলাটি বিধানসভার মোট সমষ্টি ৬টা- 
শিবসাগরের বৰ্তমানের উপায়ুক্ত-যতীন্দ্ৰ লহকর 
আরক্ষী অধীক্ষক-অখিলেষ সিং
নলবাড়ী জেলা

নলবাড়ি জেলা () আসামের একটি প্রশাসনিক জেলা।
জেলাটির আয়তন হচ্ছে ৯৯৯.৯০ বৰ্গ কি.মি.। ২০০১ সনের লোকগণনা মতে জিলার মোট জনসংখ্যা ১১৩৮১৮৪ জন। বার্ষিক বৃষ্টিপাত হচ্ছে ১৫০০ মিঃমিঃ এবং গড় আর্দ্রতা ৮০%।
জেলার দক্ষিণ দিকে ব্রহ্মপুত্র নদ বয়ে গেছে। অন্যান্য প্ৰধান নদী হ'ল পাগলদিয়া, নোনা, বরলীয়া, বুঢ়াদিয়া, টিহু।
২০১১ সনের লোকগণনা অনুসারে নলবাড়ি জেলার জনসংখ্যা ৭৬৯,৯১৯ জন; এর মধ্যে পুরুষ ৩৯৫,৮০৪ জন এবং মহিলা ৩৭৪,১১৫ জন। মহিলার সংখ্যা প্ৰতি ১০০০ পুরুষের বিপরীতে ৯৪৫ জন। জন-ঘনত্ব প্ৰতি বৰ্গ কি.মি.-এ ৭৬৩ জন। দশ বছরে জনসংখ্যা বৃদ্ধির হার ১১.৭৪%। স্বাক্ষরতার হার ৭৩.৮৫%।